Мари-Клер Банкар
Непознатият

Превод от френски: Кирил Кадийски, 2004

chitanka.info

Вървя в смразяващата самота на книгите:

сърцето ми замръзва

със свойте спомени замръзнали.

И хлопа вятърът кепенците.

Ноември.

Бе нужен цял живот да може тракащите клони

да ни накарат истински да чакаме.

Там, зад градината,

отвъд годините, които са пред нас,

са струпани бодливите черупки на опадалите кестени.

Димят пожарите на есента в мъглата

и в лилавеещите се прозорци.

Наистина ноември.

Нещата са си по местата.

А непознатият е между другото наблизо

като тревожна птица.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.